Рад на ископу искључиво је вршен ручно. Извођење радова често је ометано обрушавањем материјала и појавом вода. Године 1958. је током пробијања последњих километара доводног тунела дошло до велике несреће у којој су животе изгубила 32 минера. Током саме изградње још пет радника је изгубило живот. Када су пуштени у рад, агрегати ХЕ Бистрица имали су највећу снагу, радили су на највећем паду и одржавали су стабилност електроенергетског система Србије. Разводно постројење ХЕ Бистрица први пут је у тадашњој Југославији пуштено под напон од 220 -{kV}-. Током Нато бомбардовања 13. априла 1999. године, хидроелектрана је оштећена, али су оштећења касније и санирана.